**Информационен бюлетин  
за сесията на Европейския парламент,**

**16-19 януари 2022 г.**

**Проект на дневен ред:**

<http://www.europarl.europa.eu/plenary/bg/agendas.html>;

**Следете на живо пленарната сесия (EbS+):**

<http://ec.europa.eu/avservices/ebs/schedule.cfm?sitelang=bg>;

**Мултимедиен център:**

<https://multimedia.europarl.europa.eu/bg/home>

**Пресконференции и други събития:**

<https://multimedia.europarl.europa.eu/bg/webstreaming?d=20200211&lv=ALL>

**Сайт на ЕП за аудиовизуални материали:**

<http://audiovisual.europarl.europa.eu/>;

**Alert**

**Дебат относно резултатите от срещата на върха на ЕС на 15 декември**

**В сряда сутринта членовете на ЕП ще обсъдят резултатите от срещата на върха на ЕС на 15 декември с председателя на Европейския съвет Шарл Мишел и председателя на Комисията Урсула фон дер Лайен.**

По време на срещата на върха държавните и правителствените ръководители се съсредоточиха върху последните събития във войната на Русия срещу Украйна и върху начините за оказване на помощ на Украйна, предвид продължаващите през зимата руски нападения срещу жизненоважна украинска инфраструктура. Те обсъдиха също така координирания отговор на ЕС на високите цени на енергията, въпросите на сигурността и отбраната, отношенията с южните съседи на ЕС и трансатлантическите отношения.

По време на пленарния [дебат](https://www.europarl.europa.eu/news/bg/press-room/20221209IPR64423/meps-call-for-action-on-energy-prices-enlarge-schengen-to-romania-and-bulgaria) със Съвета и Комисията през декември, предшестващ срещата на върха, членовете на ЕП поискаха много по-решителни действия за прекратяване на прекомерно високите цени на енергията, които непропорционално засягат най-уязвимите домакинства и малки предприятия в Европа.

**Връзки**

Реч на председателя на ЕП Роберта Мецола от срещата на върха

<https://www.europarl.europa.eu/news/en/press-room/20221215IPR64805/ep-president-metsola-at-the-euco-rebuilding-trust-leading-the-union-forward>

Заключения на Европейския съвет

<https://www.consilium.europa.eu/media/60872/2022-12-15-euco-conclusions-en.pdf>

**Евродепутатите обсъждат репресиите срещу протестите в Иран с Жозеп Борел**

**Във вторник следобед евродепутатите ще обсъдят с ръководителя на външната политика на ЕС Жозеп Борел отговора на ЕС на протестите и екзекуциите в Иран.**

Резолюцията ще бъде подложена на гласуване в четвъртък.

Въпреки международната критика, Иран осъди на смърт много протестиращи и продължава да екзекутира хора, арестувани по време на скорошните демонстрации.

Върховният комисар на ООН по правата на човека нарече тези смъртни присъди "държавно санкционирано убийство" и заяви, че иранското правителство използва екзекуциите, за да сплашва населението и да потушава несъгласието.

Докато ЕС обсъжда четвърти кръг от санкции заради репресиите на режима и военната подкрепа на Иран за Русия, някои държави членки призоваха ЕС да класифицира Корпуса на гвардейците на ислямската революция като терористична организация.

**Контекст**

Демонстрациите започнаха в средата на септември в Иран, след като млада жена, Махса Амини, загина в ареста след задърджане от "нравствена“ полиция по обвинения за нарушаване на строгите правила за носене на хиджаб. Стотици хора бяха убити по време на последвалите протести, а хиляди бяха арестувани заради бруталните репресии от страна на правителството.

*Дебат: вторник, 17 януари*

*Гласуване: четвъртък, 19 януари*

**Връзки**

Видеозапис на пленарния дебат относно Иран, 22.11.2022 г.

[https://www.europarl.europa.eu/plenary/en/vod.html?mode=chapter&vodLanguage=EN&playerStartTime=20221122-18:50:06&playerEndTime=20221122-19:44:13#](https://www.europarl.europa.eu/plenary/en/vod.html?mode=chapter&vodLanguage=EN&playerStartTime=20221122-18:50:06&playerEndTime=20221122-19:44:13)

Резолюция на Европейския парламент от 6 октомври 2022 г. относно смъртта на Махса Джина Амини и репресиите срещу протестиращите в защита на правата на жените в Иран 06.10.2022

<https://www.europarl.europa.eu/doceo/document/TA-9-2022-0352_BG.html>

**Alert**

**Войната в Украйна: Парламентът ще обсъди наказателното преследване на руските военни престъпници**

**Във вторник следобед членовете на ЕП ще разпитат представители на Комисията относно перспективите за създаване на трибунал за престъпления на агресия срещу Украйна.**

Дебатът ще бъде закрит с резолюция в четвъртък. Евродепутатите ще повторят исканията на [резолюцията](https://www.europarl.europa.eu/doceo/document/TA-9-2022-0218_BG.html) на Парламента, приета през май 2022 г., в която те призовават ЕС да предприеме всички необходими действия в рамките на международни процедури и съдилища, за да подкрепи наказателното преследване на руския и белоруския режим за военни престъпления, престъпления срещу човечеството, геноцид и агресия след нахлуването в Украйна през 2022 г.

Всички служители на руските въоръжени сили и държавни служители, замесени във военни престъпления, следва да бъдат обект на разследване и наказателно преследване, се казва в текста. Прочетете повече [тук](https://www.europarl.europa.eu/news/bg/press-room/20220517IPR29931/ep-nastoiava-za-spetsialen-mezhdunaroden-sd-za-prestpleniia-na-aghresiia-v-ukrayna).

В [резолюция, приета на 23 ноември](https://www.europarl.europa.eu/news/bg/press-room/20221118IPR55707/evropeyskiiat-parlament-obiavi-rusiia-za-drzhava-sponsor-na-terorizma), Парламентът също така призна Русия за държава, спонсор на тероризма, и за държава, която "използва терористични средства".

*Дебат: вторник, 17 януари*

*Гласуване: четвъртък, 19 януари*

*Процедура: Изявление на Европейската комисия*

**Връзки**

Мултимедиен център на ЕП

<https://multimedia.europarl.europa.eu/en/>

**Alert**

**Министър-председателят Улф Кристерсон представя приоритетите на Шведското председателство на Съвета на ЕС**

**Във вторник членовете на ЕП ще обсъдят с министър-председателя Улф Кристерсон програмата на шестмесечното Шведско председателство на Съвета на ЕС, което започна на 1 януари.**

Четирите [приоритета](https://swedish-presidency.consilium.europa.eu/en/programme/priorities/) на Шведското председателство са сигурност, конкурентоспособност, екологичен и енергиен преход, демократични ценности и върховенство на закона.

*Дебат: вторник, 17 януари*

*Процедура: Изявления на Съвета и на Комисията, без резолюция*

**Връзки**

Програма на Шведското председателство на Съвета на ЕС

<https://swedish-presidency.consilium.europa.eu/en/programme/programme-of-the-presidency/>

**Alert**

**Избор на нов заместник-председател на Европейския парламент**

**В сряда евродепутатите ще изберат нов заместник-председател на Европейския парламент след освобождаването на Ева Каили.**

Съгласно Правилника за дейността на ЕП, в случай на [свободно място](https://www.europarl.europa.eu/doceo/document/RULES-9-2022-07-11-RULE-020_BG.html), новият заместник-председател се избира на мястото на своя предшественик по реда на старшинството - така че евродепутатът, който ще бъде избран следващата седмица, ще стане петият заместник-председател на Парламента. [Кандидатури](https://www.europarl.europa.eu/doceo/document/RULES-9-2022-07-11-RULE-015_BG.html) могат да бъдат издигани от една двадесета от членовете на ЕП или от политическа група. За да бъде избран, кандидатът трябва да получи абсолютно мнозинство от подадените гласове при тайно гласуване.

Председателят делегира к[онкретни задължения на 14-те заместник-председатели](https://www.europarl.europa.eu/doceo/document/RULES-9-2022-07-11-RULE-023_BG.html), които могат да го заместват при необходимост, включително да председателства пленарните заседания. Тези заместник-председатели са също така членове на Бюрото на Европейския парламент, което определя правилата, гарантиращи ефективното функциониране на Парламента. Наред с другите си задължения, [Бюрото](https://www.europarl.europa.eu/doceo/document/RULES-9-2022-07-11-RULE-025_BG.html) изготвя предварителния проектобюджет на Парламента и взема решения по административни, кадрови и организационни въпроси. При избора на членове на Бюрото, членовете на ЕП се стремят да гарантират, че заместник-председателите и квесторите отразяват в голяма степен числеността на политическите групи в Парламента.

*Гласуване: Сряда, 18 януари*

*Процедура: Избор на заместник-председател на Европейския парламент*

**Връзки**

Ева Каили вече не е заместник-председател на Европейския парламент (13.12.2022)

<https://www.europarl.europa.eu/news/bg/press-room/20221213IPR64610/eva-kaili-veche-ne-e-zamestnik-predsedatel-na-evropeyskiia-parlament>

Политическите органи на Европейския парламент

<https://www.europarl.europa.eu/about-parliament/bg/organisation-and-rules/organisation/political-bodies>

Кой кой е - Бюрото | Европейски парламент

<https://www.europarl.europa.eu/infographic/who-s-who/the-bureau/index_bg.html>

Служба за парламентарни изследвания: "Накратко - Парламентът гласува за прекратяване на мандата на заместник-председател" (13.12.2022 г.)

<https://www.europarl.europa.eu/thinktank/en/document/EPRS_ATA(2022)739260>

Мултимедиен сайт на ЕП

<https://multimedia.europarl.europa.eu/en>

**Alert**

**Членовете на ЕП ще гласуват преразгледани правила за превоза на отпадъци**

**Парламентът ще приеме преговорната си позиция за разговорите с правителствата на ЕС по нов закон за реформиране на процедурите и мерките за контрол на ЕС при превоза на отпадъци.**

Докладът, [приет](https://www.europarl.europa.eu/news/bg/press-room/20221128IPR58112/waste-shipments-stricter-rules-to-protect-the-environment-and-human-health) от членовете на комисията на ЕП по околна среда през декември 2022 г., предлага по-ефективен обмен на информация и мерки за прозрачност при превоза на отпадъци в рамките на ЕС. Той също така въвежда по-строги правила за износа на отпадъци извън ЕС, както и засилено предотвратяване и разкриване на незаконни превози. Преработеното законодателство следва да подобри опазването на околната среда и човешкото здраве, като същевременно се използват пълноценно възможностите, предоставяни от отпадъците, за постигане на целите на ЕС за кръгова икономика и икономика с нулево замърсяване.

Дебатът ще се проведе в понеделник, а гласуването е насрочено за вторник.

**Контекст**

На 17 ноември 2021 г. Комисията представи [предложение за реформа](https://eur-lex.europa.eu/legal-content/EN/TXT/?uri=CELEX%3A52021PC0709) на правилата на ЕС относно [превоза на отпадъци](https://eur-lex.europa.eu/legal-content/EN/TXT/?uri=CELEX%3A52021PC0709), с което се установяват процедури и мерки за контрол на превоза на отпадъци в зависимост от техния произход, местоназначение и маршрут на транспортиране, вида на превозваните отпадъци и вида на третирането им, прилагано при достигане на местоназначението им.

През 2020 г. износът на отпадъци от ЕС за държави извън ЕС е достигнал 32,7 млн. тона, което представлява около 16 % от световната търговия с отпадъци. Освен това всяка година между държавите от ЕС се превозват около 67 млн. тона отпадъци.

*Процедурен код:* [*2021/0367(COD)*](https://oeil.secure.europarl.europa.eu/oeil/popups/ficheprocedure.do?reference=2021/0367(COD)&l=en)

*Дебат: понеделник, 16 януари*

*Гласуване: вторник, 17 януари*

*Процедура: Обикновена законодателна процедура*

**Връзки**

[Проект на доклад](https://www.europarl.europa.eu/doceo/document/A-9-2022-0290_EN.html)

[Прессъобщение "Превоз на отпадъци: по-строги правила за опазване на околната среда и човешкото здраве" (1.12.2022 г.)](https://www.europarl.europa.eu/news/en/press-room/20221128IPR58112/waste-shipments-stricter-rules-to-protect-the-environment-and-human-health)

[Законодателен влак](https://www.europarl.europa.eu/legislative-train/theme-a-european-green-deal/file-revision-of-the-regulation-on-shipments-of-waste-(refit))

[Проучване на ЕП: Преразглеждане на Регламента на ЕС относно превоза на отпадъци (март 2022 г.)](https://www.europarl.europa.eu/RegData/etudes/BRIE/2022/729330/EPRS_BRI(2022)729330_EN.pdf)

[Мултимедиен сайт на ЕП](https://multimedia.europarl.europa.eu/en)

**Ще бъдат обявени искания за снемане на имунитета на четирима евродепутати**

**По отделни искания на белгийските власти и на Европейския прокурор, Парламентът ще започне процедура за разглеждане на въпроса за снемането на имунитета на четирима членове на ЕП.**

Очаква се в понеделник председателят Роберта Мецола да обяви, че е получено искане от белгийските власти, които разследват твърдения за корупция, в които са замесени членове на ЕП, за снемане на имунитета на двама от членовете на ЕП и че искането ще бъде разгледано. В изявление от 2 януари тя заяви: „От самото начало Европейският парламент прави всичко по силите си да съдейства в разследванията и ние ще се погрижим да няма безнаказаност. Отговорните лица трябва да знаят, че този парламент е на страната на закона. Корупцията не може да плаща и ние ще направим всичко, за да се борим с нея ".

Въз основа на отделно разследване, Европейската прокуратура поиска снемане на имунитета на двама членове на ЕП поради предполагаема измама в ущърб на бюджета на ЕС. Това е свързано с управлението на техните парламентарни надбавки и възнагражденията на акредитираните им парламентарни сътрудници. За да разгледа това искане, Парламентът се очаква да измени своя правилник за дейността, за да го приведе в съответствие с мандата на Европейската прокуратура при гласуването във вторник. Очаква се председателят да обяви началото на процедурата по-късно по време на сесията.

**Процедура за снемане на имунитет**

Както е предвидено в Правилника за дейността на Европейския парламент ([член 6](https://www.europarl.europa.eu/doceo/document/RULES-9-2022-07-11-RULE-006_BG.html) и [член 9](https://www.europarl.europa.eu/doceo/document/RULES-9-2022-07-11-RULE-009_BG.html)), искането за снемане на имунитета на член на ЕП се обявява от председателя в пленарна зала и след това се предава на [комисията на ЕП по правни въпроси (JURI)](https://www.europarl.europa.eu/committees/bg/juri/home/highlights). Преди да приеме своята препоръка към целия Парламент за одобряване или отхвърляне на искането, комисията може да поиска всякаква информация, която счита за необходима, и съответният член на ЕП ще има възможност да бъде изслушан. След като комисията приеме препоръка, целият Парламент ще гласува на следващата пленарна сесия с обикновено мнозинство. След това се уведомява съответният евродепутат, както и запитващият орган, за взетото решение.

**Връзки**

Прессъобщение: Председателят на ЕП стартира процедура за снемане на имунитета на двама евродепутати (2.1.2023 г.)

<https://www.europarl.europa.eu/news/en/press-room/20230102IPR65402/ep-president-launches-procedure-for-two-waivers-of-immunity>

Прессъобщение: Европейският главен прокурор иска снемане на имунитета на двама членове на Европейския парламент (15 декември 2022 г.)

<https://www.eppo.europa.eu/en/news/european-chief-prosecutor-requests-lifting-immunity-two-members-european-parliament>